LidanRubinov/Halacha-QA huggingface dataset:
שאלה: הזמן שעובר בגיהנום: 1-מה יש בגהנום? 2-אם בשמיים אין מושג של זמן אז איך הנשמה נכנסת לגהנום לזמן מסויים?
תשובה: אנו לא יודעים בדיוק מה יש בגהנום. אנו רק יודעים שגהנום מקום שיש בו יסורים. דרך התיקון בגהנום היא לא בדרך של הרביית כוחות חיים אלא בדרך של צמצום כוחות החיים. למרות שבעולמות עליונים אין זמן של שמש וירח אולם יש מושג של זמן אחר.
שאלה: סעודה שניה של שבת לאחר חצות: ההלכה אומרת שצריך לאכול את סעודת שחרית של שבת לפני חצות היום. בני משפחתי (שכולן בנות, אז הם לא קמות מוקדם) קמות בדר"כ כלל שעה בערך לפני חצות היום, ואז הן לא רוצות לאכול לפני חצות בטענה שזה מוקדם מידי בשבילן. מה הדין במקרה הזה לגבי אכילת הסעודה שחרית של שבת לפני חצות היום?
תשובה: בשבת צריך לכתחילה (לפחות לפי ערוך השולחן) להקפיד לאכול סעודה שניה של שבת לפני חצות היום. אמנם, בדיעבד יוצאים ידי חובה גם אחרי כן. צריך ללכת לישון יותר מוקדם כדי שיוכלו לקום בשעה נכונה בשבת.
שאלה: בדיקת עלי רשד (גרגיר): 1. איך יש לבדוק עלי רשד (גרגיר)? 2. במקרה ואדם שטף במים וסבון, האם אפשר לסמוך ולאכול? (קרוב משפחה נתן לבני לאכול בסעודה)
תשובה: 1. יש לשטוף היטב את העלים, ולהתבונן מול השמש שאין כנימות ואקריות וכן זבוב המנהרות. 2. לדעתי, אין לאכול טרי אפילו שעבר שטיפה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תרומות ומעשרות במכונית: בוטנים שגדלו ונקצרו למאכל בהמה, והכנסתי אותם למכונית לאכול אותם. האם חל עליהם חובת תרומות ומעשרות כאילו הכנסתי אותם הביתה?
תשובה: רוב הבוטנים היום הם מאכל אדם ולא מאכל בהמה. במקרה כזה, מחשבה למאכל בהמה איננה מועלת, לדעת הרמב"ם (תרומות פ"ב ה"ז), ואילו לדעת הרמב"ן אפילו מאכל אדם שמגדלים לבהמה (זריעה וקציר) הרי זה פטור. (במקרה שהזורע אומר או בהמה או אדם מה שישתלם יותר בזמן הקציר, הרי זה מאכל אדם). על כן נראה, שיש להחמיר את שני הצדדים ולהחשיבו כמאכל אדם, כדין הנוטע לסייג ולפירות בערלה שמחמירים כשתי החומרות, וכן לעיין שביעית. על כן נראה שיש להחמיר כאן לדעת הרמב"ם, וברגע שאדם אכל בחצר בצרוף מספר בוטנים אין לאכול אלא אחד אחד, ועל כן אין נפק"מ בשאלת המכונית האם היא כבית שזהו דין תורה לגבי דבר שנלקח לקנייה והכניסה לבית קובעת, אבל כאן עצם הצירוף בחצר כבר קבעה ואין לאכול במקרה שהיה צרוף. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מה לעשות עם הקמיעות: פניתי לרב - שמופיע באתר האינטרנט כמקובל - והוא הכין לי קמע. יותר נכון הגעתי אליו לקבל ברכה - והרב הציע לי שאבצע פעולה של פדיון נפש (תמורת סכום מסוים) וגם שארכוש קמע. אני מודה, שהתפתתי ואכן ביצעתי את שתי הפעולות. אני רוצה להפטר מהקמע - אולי אני לא אומרת זאת בצורה נכונה, אבל יש לי הרגשה שהקמע לא יועיל. אני מתארת לעצמי שבקמע שרכשתי - לא הוכן במיוחד בשבילי, לטענת עוזרו הרב מכין את הקמעות אחת לחודש - קיימים צרופים של שמות הקב"ה. לאן צריך להעביר את הקמע - לגניזה בבית הכנסת או לבית קברות?
תשובה: מותר להיפטר מהקמיע, לשים אותו בגניזה.
שאלה: הכשרת כלים מזכוכית קרמית: יש לי כלים של חברת קורנינג מזכוכית קרמית. אני רוצה להפוך את הסט החלבי לבשרי. האם מותר להשתמש בהם כמו זכוכית רגילה (זאת אומרת, להשתמש בהם גם לחלב וגם לבשר) או שעלי להכשיר אותם?
תשובה: אם השימוש היה בצונן, כגון: שאכלו בו לבן, גבינה וכדומה, אין שום בעיה לאכול בו, אחרי שמנקים, גם בשרי. אם השימוש החלבי היה חם, כגון: ששמו בו חלב רותח, יש להגעילם שלוש פעמים וחוזרים להיות פרווה, כי אפילו אם נאמר שיש לזה כלי חרס, אם בלע היתר לפי הרשב"א אפשר להחזירם לכמות שהיו קודם (פרווה) ע"י הגעלה 3 פעמים.
שאלה: צניעות בתסריטאות דתית: אני עוסק בתסריטאות. עד כמה סובל המסך חשיפת הנושאים שהצניעות יפה להם? אני לא מדבר על מגע גופני בין המינים אלא תלמיד שואל את רבו שאלה בהלכות טהרה או קשר בין המינים שניכרת בו מתחת לפני השטח היצריות.
תשובה: הדוגמאות שהבאת הן אכן לא צנועות.
שאלה: תפילת תשלומים: אם אני נוהגת לפי הפסיקה האשכנזית, ומתפללת שתי תפילות ביום, ופספסתי באקראי תפילה אחת, האם עליי להתפלל בתפילה הבאה תפילת תשלומים?
תשובה: כן, כגון אם פספסת שחרית בבוקר - יש להתפלל מנחה פעמיים.
שאלה: ילדים להורים שלא שמרו טהרת המשפחה: מה הדין של ילדים שנולדו להורים שלא שמרו טהרת המשפחה, והאם על הילדים לעשות משהו בעניין? (הילדים כיום מבוגרים ובתהליך של חזרה בתשובה).
תשובה: לימוד תורה מטהר.
שאלה: להקליט שיעור לצפיה מהאינטרנט: לאחרונה רכשתי מנוי צפיה לאתר הדף היומי. האתר מציע מספר סוגי רכישות, מה שרלוונטי לשאלה הוא שני סוגי רכישות. מנוי מסוג 1 - נקרא מנוי צפיה: זה אומר שכל חודש משלמים 30 ש"ח, וניתן לצפות בשיעורי גמרא דרך האתר. אך לא ניתן להוריד אותם. זה אומר שמי שרוצה ללמוד מחויב להיות מחובר למחשב ולאינטרנט. רכישה מסוג 2: ניתן לרכוש כמות מסוימת של שיעורים להורדה, הכמות היא מוגבלת וניתן להוריד מתי שרוצים. ואז את השיעורים ניתן לשמוע בנגן נייד בכל מקום. אני רכשתי מנוי לצפיה באתר, מה שאומר שאני יכול לצפות בשיעורים בכל שעה במשך כל חודש שאני מנוי לאתר. ואני פשוט מקליט את השיעורים דרך המחשב. אני פשוט משמיע את השיעור בצורה רגילה, כך שמבחינת האתר מופעלת פעולה רגילה של השמעת שיעור. ובעזרת תוכנה שמותקנת על המחשב אני מקליט את השיעור לקובץ במחשב שלי. כמו מי שמדבר בטלפון ומקליט את השיחה דרך הטלפון או מכשיר חיצוני. ואז אני יכול ללמוד היכן שאני רוצה ואיפה שאני רוצה. האם זה ר ומותר לעשות כזה דבר?
תשובה: הדבר הוא אסור, משום שבעלי האתר מציעים לך שני מסלולי רכישה בלבד, ואילו אתה מציג דרך להתחכם ולעבור על דעתם, לשלם 30 ש"ח במסלול צפיה ולהקליט את השיעורים ולשמוע אותם מתי והיכן שתרצה. העובדה שמותקנת לך על המחשב תוכנת הקלטה איננה היתר להקליט ממי שאינו מרשה לך לפעול באופן הזה. מותר לך לבחור רק באחד משני המסלולים, ובשום אופן לא להקליט, משום שאז זו גניבה ממש. הרב ניר אביב
שאלה: אמירת ברכה בסאונה: האם מותר לברך ברכה עם בגד ים בלבד? כגון בסאונה, בריכה, ים. האם יש הבדל אם אתה נמצא לבד או שיש איתך עוד אנשים?
תשובה: אם אין נשים במקום אפשר לברך.
שאלה: קידוש בשבת בבוקר והוצאת כינה בשבת: 1) שמעתי פעם שאשה שלא רגילה להתפלל שחרית של שבת חייבת לעשות קידוש בבוקר אם היא רוצה לאכול, האם זה נכון? האם אי אפשר לשתות קפה ולאכול פרוסה קטנה של עוגה ללא קידוש בבוקר? האם שתיית מים מותרת? 2) ראיתי בשבת לפתע חרק מבצבץ מבין שערותיה של בתי (כינה). מבלי משים משכתי את ידי, שלפתי והוצאתי את החרק וזרקתי על הרצפה. האם עברתי על אב מלאכה? 3) האם מותר לחפש ספר בשבת במגרה שיש בה מוקצה (כמו ארנק) ותוך כדי כך להזיז את הארנק?
תשובה: 1) הכלל הוא, שלפני תפילה בכל יום אסור לאכול ממש אבל לשתות זה לא דבר חשוב ומותר. גם בשבת, לפני התפילה עוד לא חלה חובת קידוש ומותר לשתות תה או קפה כמו ביום חול. לאכול עוגה יהיה מותר רק למי שהוא אדם חלוש ויקשה עליו להתרכז בתפילה. לפי ערוך השולחן גם המתקת התה בסוכר אינה נחשבת גאווה וחשיבות ומותר. אשה שאינה רגילה להתפלל זה כמו אדם שכבר התפלל שחלה עליו חובת קידוש. לפי הרמב"ם אסור לאדם אפילו לשתות מים לפני קידוש. לכן באמת באשה כזאת צריך קידוש כדי לשתות. 2) לא, לפלות כינים זה לא אב מלאכה. 3) אם המגירה היא בסיס גם לדבר האסור וגם לדבר המותר והדברים המותרים יותר חשובים, אז לא אומרים שכל המגירה נהפכה למוקצה. אבל אם העיקר הוא הדברים האסורים ולהיתר אין חשיבות אז תהיה בעיה לטלטל מגירה כזאת בשבת.
שאלה: חלוקת הפרקים בתנ"ך: הבנתי שהתנ"ך שלנו חולק ע"י כומר. למה אנחנו לא משנים את זה היום, ולמה אותו גוי סידר לנו את התנ"ך?
תשובה: הוצאת קורן שינתה את זה אבל זה לא התבסס מספיק. אתם צודקים שצריך לשנות וזה רק בגלל חולשות.
שאלה: רחצה לפני טבילה: האם רחצה לפני טבילת נידה מחוייבת להעשות בצורת אמבטיה או אפשר במקלחת רגילה. מה מעיקר הדין, מהי החמרה ומהי קולא?
תשובה: אין תחליף לאמבטיה. רק כשאין כל אפשרות לחפוף באמבטיה ניתן לסמוך על מקלחת.
שאלה: עליית שני לויים לתורה: נניח שהבר-מצווה לוי וביום עלייתו לתורה (ביום שני או חמישי), גם אביו רוצה לעלות. איך יעשו כשאין כהן?
תשובה: לכתחילה לא מעלים בן אחרי אב ברציפות, אז שהבן יעלה והאבא יעלה בשבת.
שאלה: התחלת התפילה עם הציבור: שאלתי: החזן מיהר בברכות ק"ש, והתחלתי תפילת שמונה עשרה דקה או שתיים לאחר שהציבור התחיל. האם נחשב שהתפללתי במניין? תשובת הרב ליאור הייתה: כן. אם רוב התפילה היתה איתם זה נחשב תפילה בציבור, אמנם לכתחילה עדיף מהתחלה עם הציבור. ורציתי לברר, האם הכוונה היא שרוב התפילה שלי צריכה להיות עם הציבור (שאז אפילו אם התחלתי עם החזן, אם הציבור סיים ועוד לא התפללתי את רוב התפילה, אין זו תפילה במניין), או שאני צריך להתחיל את התפילה לפני שהציבור התפלל את רוב תפילתו?
תשובה: צריך להתפלל לפני שהציבור התפלל את רוב תפילתו או לחכות ולהתפלל עם הש"ץ, שזה גם כן נחשב תפילה בציבור, ויאמר קדושה עם הש"ץ.
שאלה: ישיבה נפרדת באירוע משפחתי: אנחנו מתעתדים לעשות ברית בע"ה. נזמין בע"ה חמישים איש מהמשפחה הקרובה בלבד. האם עלינו לסדר ישיבה נפרדת או שמספיק לסדר ישיבה בשולחנות מפוזרים כך שכל משפחה גרעינית תשב לעצמה?
תשובה: אם כל משפחה גרעינית יושבת בשולחן נפרד אין כאן תערובת.
שאלה: הפסקה בין ההריונות: ב"ה אשתי 4 חודשים אחרי לידה. באופן כללי, הרופאה המליצה על הפסקה של חצי שנה בין ההריונות. אשתי קבלה מרשם לכדורי מניעה. מהי עמדת ההלכה? יצויין שהרופאת נשים לא דתיה.
תשובה: עצת הרופאה תואמת את ההלכה, אפשר להמתין גם שנה.
שאלה: קריאת תהילים בקביעות: לפני כחצי שנה בערך חברה שלי עברה תקופה קשה, היה לה חשש לאפילפסיה. בהתחלה אמרו לה שהיא צריכה לקחת כדורים במשך שנה ואם בתוך השנה הזאתי לא יקרה כלום אז הכל תקין. בעקבות המצב החלטתי לקרוא תהילים כל יום בשבילה. בהתחלה קראתי לפי ימים כאשר בכל יום יש נושאים שונים אז קראתי לפי נושאים שנראו לי שמדברים אליי. וכל יום קראתי גם את "תפילה לחולה" שיש במוספים בסוף. בהמשך כבר התחלתי לקרוא כל יום את כל התפילות של אותו יום כולל יהי רצון לפני ואחרי ככה הייתי קוראת במשך 4-5 חודשים כל יום ולא הייתי מפספסת שום יום. הייתי משתלדת לקרוא כל בוקר ואם לא היה יוצא לי לקרוא בבוקר הייתי קוראת קצת אחרי אבל תמיד קוראת אם לא הייתי מרגישה שמשהו חסר. חברה שלי אמרה לי שאם יצא לי לקרוא ככה ברציפות הרבה זמן, זה מן נדר כזה שאסור להפסיק. בחודש וחצי האחרונים בערך לא יוצא לי לקרוא כל יום. האם חל עליי איסור?
תשובה: חברתך צדקה, כי מנהג טוב שנוהגים בו לפחות שלש פעמים נהפך להיות למעין נדר. לכן אם רצונך להפסיק זאת, עליך לעשות התרת נדרים.
שאלה: הנאה מהלבנת פניו ברבים של גוי על גבי הרשת: כמובן ידוע לכל שטוב לו לאדם שישליך עצמו לכבשן האש מאשר ילבין פני חברו ברבים. בעניין זה רציתי לשאול בעניין דבר מה הקושר בין הלבנת פנים וסרטוני אינטרנט: ניתן למצוא ברשת מיני סרטונים שונים בהם אדם ללא ספק מבייש עצמו ברבים וככל הנראה שלא במודע (למשל שר וטועה במילים באופן תדיר ובכך מעמידים הסרטון ברשות הרבים באינטרנט והללו נהנים וצוחקים על טעויותיו של אדם זה). האם ראוי ליהודי להמנע מלהסתכל ולצחוק מסרטוני רשת שכאלה, אף כי מדובר באדם לא מוכר, גוי, ושהקשר בינו להלבנת פנים ברבים כמרחק מזרח למערב. האם חטא הוא לצפות בסרטון שכזה ולצחוק אודות מגרעותיו של אותו גוי או ישראל? ב על תשובה לשאלה מעט מוזרה - אך כזו שמטרידה אותי מעט.
תשובה: אין בזה איסור של הלבנת פנים. אך לצחוק על כשלון של אדם זה מקלקל את האופי ולכן לא נכון לראות באופן קבוע דברים כאלו.
שאלה: ברכת הגפן על ענבים: האם ברכת בורא פרי הגפן פוטרת את הענבים או שצריך לברך בורא פרי העץ בנפרד וכשמברך על הגפן לא יכוון לפטור את הענבים?
תשובה: לא, הם אינם נפטרים זה מזה כי הם ברכות שונות.
שאלה: תפילת נשים בחנוכה: ישנה תפילה שנשים נוהגות להתפלל בחנוכה לאחר הדלקת הנרות - מה הנוסח?
תשובה: אינני מכיר תפילה מיוחדת לנשים בחנוכה.
שאלה: להתחתן בלי תעודת בגרות: אני בת 18 (חזרתי בתשובה לפני שנה ואני חרדית עכשיו, ב"ה) ולא סיימתי 12 שנות לימוד אלא 10 שנות לימוד(למדתי בבית ספר חילוני). לפני שנתיים אמרו לי המורות שאם אני לא ימשיך י א-י ב, אז בשידוכים יהיה לי קשה, כי הן טוענות שהבחור ירצה לראות השכלה ותעודת בגרות. אבל אבא שלי מסדר לי עבודות בלי תעודת בגרות אז מה זה משנה בכלל? והן אמרו לי שרק בגלל היופי שלי הבחור ירצה אותי. ועכשיו אני רוצה לשאול האם באמת בשידוכים הבחור לא ירצה אותי בגלל שאין לי תעודת בגרות?
תשובה: יש בחורים שלא חשוב להם דווקא בגרות ומה שחשוב להם המדות הטובות והיכולת לעזור גם בפרנסה. אני מאחל לך הצלחה.
שאלה: ברירת קמח מלא: איך פוסקים כיום שיש צורך לברור קמח מלא ולא לנפות עקב שהקמח המלא לא עובר בחורי הנפה, שהרי כאשר רבותינו פסקו לנפות קמח כוונתם הייתה לקמח מלא מהסיבה שקמח לבן לא היה בתקופתם (הומצא ב-1840). בנוסף, ברור שהנפות בימינו צפופות מימי רבותינו וחלילה לומר שרבותינו במהלך הדורות נכשלו באיסור תולעים. אם כן שאלתי היא, האם אין אנחנו מחמירים על עצמנו מעבר ליכולת ולהגיון?
תשובה: איננו יודעים מה היה ומה לא היה לפני שנים, אילו חרקים היו ואילו לא היו, אפילו בעשרים שנה האחרונות אין דומים החרקים של היום לחרקים שהיו בארץ לפני עשרים שנה, ובודאי אין להשוות חרקים שהיום לחרקים שהיו באירופה לפני עשרות שנים. על כן התשובה איננה יכול להנתן. מה שברור, שזה מה שיש היום ואסור להעלים עין מהאיסור שאנו רואים. כמו כן, אנו יודעים על סוגי חרקים שנעלמו מהשטח, כגון: עלי גפן וגזרת ארם צובה. וכבר כתב הש"ך בהלכות תולעים שדינם לפי המקום והזמן, ואין להשוות את חום כדור הארץ היום לחום לפני חמישים שנה. וכבר אמר שלמה המלך החכם מכל אדם, "אל תאמר מה היה, שהימים הראשונים היו טובים מאלה". בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שמן זית מוצק לנרות חנוכה: האם שמן זית מוצק מהודר פחות משמן זית נוזלי להדלקת נרות חנוכה?
תשובה: לפי המהר"ל צריך שמן, שדווקא פתילה בתוך נוזלים. אבל למעשה הציבור לא נוהג כך ומדליקים נרות רגילים. ובכל אופן, כשמדליקים את הנרות הם נמסים, ולכן לא נראה שיש בזה בעיה.
שאלה: כשרות תרנגולות הנראים שונה: יש לי תרנגול ושלשה תרנגולות שגדלו אצלי מאז היותם קטנים. לאחרונה התחילו להטיל ביצים. כיוון שכל תרנגול נראה מעט שונה באצבעות הרגליים או בכרבולת רציתי לשאול, האם יש כאן חשש של הרכבה עם עופות בלתי כשרים או שכיון שבמראה הכללי ובהתנהגותם הם כתרנגולים רגילים אז אין חשש כלל? לאחד מהם האצבע האחורית ברגל מתפצל לשניים ולאחד מהם יש שתי אצבעות מאחור חוץ מהציפורן המיותרת ולאחד מהם יש כרבולת כפולה. בינתיים אנחנו לא אוכלים את הביצים וסתם חבל לנו לגדל תרנגולות שאי אפשר להנות מהם.
תשובה: אולי זה משהו חריג באותו זן, כמו שאדם יוולד עם שש אצבעות. אבל לא מסתבר שזה פוסל את הביצים.
שאלה: כשרות רבנות על חלב נכרי: ידוע לי שחלב נכרי אסור לפי רוב הפוסקים לבד מהגאון רבי משה פיינשטיין זצ"ל,מה תקן הרבנות הראשית בעניין? האם מוצרים עם חלב נכרי (לא אבקת חלב) עוברים את התקן של הרבנות הראשית ומקבלים חותמת?
תשובה: הרבנות הראשית לא מאשרת להשתמש בחלב נכרי ניגר.
שאלה: בעניין ברכה על טלית קטן: 1. בקיצור שו"ע הלכות ציצית כתוב שבכל המצות יש לברך בסמוך לעשיית המצוה. אם כן, כיצד מברכים על טלית קטן לפני שלובשים אותה (מן הסתם ביום, הבנתי שבלילה לא מברכים על ט"ק) שזה בדרך כלל בזמן שאין שום בגד עליון על הגוף בקיץ (אמנם בחורף בדר"כ אני נוהג ללבוש גופיה ארוכה), ואני לובש אותה גם בתוך חדר המקלחת שלא מברכים בתוכו (יש שם גם שירותים). אז מה עושים? האם מכיוון שזה מצוה ממשיכה, לברך את הברכה אחרי שלבשתי את הטלית קטן? 2. כמו כן שאלה נוספת בעניין הברכה, מה הנוסח המדויק של ברכת "מצות ציצית" (כדי לא לטעות) האם זה כמו הברכה על להתעטף שמברכים בטלית גדול ופשוט משנים מצות ציצית במקום להתעטף בציצית או שהנוסח אחר?
תשובה: 1. אחרי כן מברכים עם משמוש בציציות. 2. לפי שיטת יהודי אשכנז, על טלית גדול מברכים להתעטף בציצית, ועל רגיל אומרים "על מצוות ציצית".
שאלה: שינוי בגדים כתהליך תשובה: רבינו יונה אומר שחלק מתהליך החרטה בעשיית תשובה הוא שינוי אורחות החיים ובזה כלול גם שינוי הבגדים. השאלה שלי היא, מה זה בעצם אומר שינוי הבגדים, הרי לא ייתכן לזרוק את כל הבגדים חלילה. וממה שלמדתי, למשל, בעניין דוד המלך עליו ה שחתך את הגלימה של שאול המלך עליו ה במערה, אסור לבזות בגדים. ובפירוש המכבי שם כתוב גם שצריך להשתמש בבגדים ולא לקנותם ולהשתמש בהם פעם אחת וכו ואחר כך להפסיק ללובשם. אם כן, יש עניין להמשיך להשתמש בבגדים (בהנחה כמובן שהם כשרים וצנועים וכו ). אם כן, מה הכוונה בשינוי, לקנות בגדים חדשים בנוסף להם ולשלב?
תשובה: הכוונה בשינוי הבגדים זה, אם הבגדים מזכירים לאדם את התקופה או את המעשה שבו עשה חטאים. במקרה זה, יפסיק בבגדים שמזכירים לו את תקופת החטאים או את מציאות החטא. אולם במקרה רגיל אין ענין של שינוי בגדים.
שאלה: כזית או כביצה לעניין סעודות שבת: למאן דאמר שסעודת שבת כביצה איך מסתדרת הגמרא בשבת (קיט:) לעולם יסדר אדם שולחנו אע פ שאינו צריך אלא לכזית?
תשובה: ראה באר היטב סי' רצא ס"ק א.
שאלה: קנייה מאתר הפתוח בשבת: אני לא שומר שבת אבל הבנתי שמי שמכבד את השבת קונה רק בחנויות סגורות בשבת. האם אתרי אינטרנט נחשבים פתוחים בשבת (אתר וואלה לצורך העניין) אפשר לקנות דרך האתר דברים, אז האם הוא נחשב פתוח בשבת?
תשובה: יש לחזק את שומרי השבת ולהעדיף קנייה אצלם כדי שיוכלו לעמוד בתחרות הלא הוגנת מצד מחללי השבת.
שאלה: מעבד מזון לפסח: ברשותי מעבד מזון מסוג מג מיקס ולעיתים השתמשתי בו בחמץ האם יש אפשרות להכשירו לפסח, אם כן, כיצד?
תשובה: אם השימוש היה בקר מנקים כרגיל וזהו, ואם זה בחם - יערו לתוכו מים רותחים וזהו, כי לא בישלו בזה רק הכניסו חמים ולכן מספיק עירוי.
שאלה: להקיש בדלת לפני שנכנס לביתו: האם אדם צריך לדפוק על דלת ביתו לפני שפותח אותה ונכנס אליו? וכן לגבי בית הוריו או בית חמיו וחמותו, שהוא שם כמו בן בית, ושאר בני הבית רגילים להיכנס "חופשי", כלומר מבלי דפיקה בדלת. והאם זה שייך גם כשידוע בודאות שאין שום אדם בבית?
תשובה: מקובל שאדם לא יכנס פתאום כדי שלא להבהיל אותם או שאולי אינם מלובשים כראוי. לכן אני חושב, שגם בביתו אדם צריך להקפיד על כך אלא אם כן נכנס לסלון ביתו שאין שם חשש שאדם שאינו לבוש יסתובב. אבל אם זה חדר שינה אני חושב שראוי לידע או לרמוז ולהקיש כדי שמי שבפנים ידע שעומדים להכנס. בכל אופן, מוזכר בח שאדם אפילו בביתו לא יכנס באופן פתאומי.
שאלה: קורא בתורה עם טעויות: במניין בו אני מתפלל ישנו קורא קבוע בתורה שאינו כל כך בקי בקריאה ויש לו טעויות רבות בקריאה (לא בטעם). ישנו רב שנוכח בקריאה, אך הוא מעיר לו רק על חלק קטן מהטעויות (ייתכן שהרב אינו בעל קורא). אני בעל קורא, עם ניסיון רב בקריאת פרשות (כאשר הקורא הקבוע לא נמצא, אני קורא בתורה). ברצוני להציע לקורא הקבוע עזרה בהכנת הפרשה, אך איני רוצה לפגוע בו (הוא מבוגר ממני). כיצד לעשות זאת בצורה הנכונה - לפנות לקורא בתורה או לפנות לרב או שעדיף להישאר במצב הנוכחי?
תשובה: אין לתקן כל טעות אלא רק טעות שבעטיה משתנית הבנת המילה או הפסוק. זו כנראה מדיניותו של הרב, והיא נכונה ואין לשנותה.
שאלה: פסיקה על פי ערוך השולחן: האם מותר ליהודי פשוט להחליט שהוא הולך על פי פסקי ערוך השולחן ולא ע"פ המשנה ברורה?
תשובה: כן. אם קיבל כך או שרבותיו אמרו לו. הרי ערוך השולחן היה מגדולי הפוסקים וודאי אפשר לקבל אותו, כמו שיהודי תימן הולכים בכל פסקיהם לפי הרמב"ם.
שאלה: קשירת נעליים בשבת : האם מותר לקשור נעליים או נעלי צבא בשבת?
תשובה: קשר עניבה מותר לקשור בשבת אולם קשר על קשר אסור. (שמירת שבת כהלכתה פרק טו, נג)
שאלה: אין אפשרות להשיג יין ולחם לקידוש: מה קורה עם הקידוש כשאין אפשרות להשיג יין וחלה?
תשובה: אם אין אפילו לחם אוכלים בלי קידוש. אבל אפשר לקדש על לחם אפילו אם אינו שלם ללחם משנה.
שאלה: עט עליו חרוטה ברכת הדרך או ברכת אנא בכח: ברצוני לקנות לחברי לקראת לימודים עט מהודר עליו חרוטה ברכת הדרך או ברכת אנא בכח. שאלתי היא, האם ברכה חרוטה על עט, שהוא כלי עבודה, לא הופכת את הברכה לעניין של חולין?
תשובה: נראה לי שיש להמנע מכך, כיון שהרבה פעמים שוכחים ונכנסים עם העט לבית הכסא וכדו', ועוד הרבה תקלות עלולות לבוא מכך.
שאלה: זיכרון לחבר שנפטר: אני הייתי חבר של נריה כהן שנרצח בישיבת מרכז הרב. א. אני המון פעמים שואל את עצמי, האם אני צריך לקרוא עליו ולהוריד דמעה עליו, כי מצד אחד זה מכניס אותי לעצבות ואפ אולי קצת דיכאון ומצד שני זה אולי מה שאני כן צריך לעשות? ב.רציתי לשים תמונה שלו בחדר שלי כמה חודשים אחרי הפיגוע והמדריך שלי אמר שזה לא טוב עכשיו לשים תמונה. הבגלל שעכשיו עבר הרבה זמן אולי אני כן יכול?
תשובה: אתה לא צריך להצטער ולהתעצב עליו. הוא בודאי לא רוצה שתתעצב עליו. כי הוא לא רוצה לגרום צער לאף אחד. אם אתה רוצה לעשות לו נחת רוח תתחזק בלימוד התורה ובקיום מצוות ובשמחת המצוות. אם התמונה תגרום לך צער אל תשים אותה. ואם היא תדרבן אותך בעבודת ד' בשמחה וזה יהיה לזכותו אתה יכול לשים את התמונה.
שאלה: ספק גזל בקרוב יהודי למצוות: אני חייל באחד הבסיסים בארץ (ג ובניק). יש אצלנו קבוצה של מנקים שהם מוגדרים, לפי ידיעתי, כעובדי קבלן. אחד העובדים הוא יהודי רוסי בן כ-55 שעובד שעות רבות מאוד לפרנסתו. לפני כשנה או יותר התחלתי לקרב אותו ליהדות יותר ויותר, ואף התחלנו להניח תפילין ולהגיד ק"ש. הבעיה שאני אישית לא חשבתי עליה בהתחלה היא שעשינו את זה לקראת הערב על חשבון העבודה שלי ושלו, האם יש בכך ספק גזל? כי תמיד לפני שהתחלנו להניח ולהתפלל שאלתי אותו אם יש לו זמן עכשיו אז הוא ענה כן או לא וכשהוא לא יכל אז לא עשינו. האם יש בכך איזה שהיא בעיה ואם כן מה ניתן לעשות? אני גם לא יודע אם אני אומר לו או לאחראית שלו אם הם יבינו ולא רוצה שיעשו לו בעיות, בנוסף הבנתי ממנו שעכשיו הוא כבר עושה זאת לבד בבית בבוקר לפני שהוא מגיע לעבודה.
תשובה: אם אתה סבור שהוא לא יבין מה אתה רוצה לא מוטל עליך לטפל בזה, מה שהיה היה. יתכן שהוא השלים את המוטל עליו אחר כך. וכאן ולהבא תשתדל גם אתה וגם אם יש לך קשר אם אותו אדם לכוון אותו לעשות עבודתו בנאמנות.
שאלה: מסיבת חנוכה בשנת אבל: אני נמצאת בשנת אבלות על אבי עליו ה בחג חנוכה הבא עלינו לטובה אני רוצה לרכז את כל המשפחה אצלח בבית להדלקת נר חנוכה. האם שירי חנוכה ואכילת סופגניות ביחד יש בם מן הפגיעה או איסור מטעמי אבלות? כך גם לגבי מפגש עם חבריי לעבודה בחנוכה? אודה על קבלת תשובה על מנת לדעת כיצד עליי לנהוג.
תשובה: מפגש עם בני המשפחה אין בכך בעיה, ובודאי אם במפגש זה יאמרו דברי תורה לעילוי נשמתו, אך מפגש עם חברים לעבודה יש להמנע.
שאלה: טיפה חלבית שניתזה על כלי בשרי: על הכיריים התבשל דבר חלבי במים רותחים. טיפה קטנטונת מן המים ניתזה על סיר בשרי ריק וקר אבל לא נקי מן התבשיל הפרווה שהיה בו קודם לכן. הסיר לא היה בן יומו. האם צריך להכשיר את הסיר? (האם רלוונטי "תתאה גבר" למרות שההתזה כלפי מעלה? ייתכן גם שמכיוון שהטיפה כל כך קטנה, היא בכלל התקררה וכשפגעה בסיר לא היתה בחום של יד סולדת). אם צריך להכשיר האם צריך שהמים שיגלשו יכסו את כל החלק החיצוני של הסיר? האם אפשר לערות מים רותחים על הסיר? אם צריך להכשיר צריך לחכות שיחלפו 24 שעות מהארוע? (אנחנו מעדות המזרח).
תשובה: לעניות דעתי, במקרה שציירת אין הסיר נאסר ואינו צריך הכשרה, והרבה סיבות יש לכך. ומעבר לסיבות שאתה עצמך בשאלתך כתבת, אפשר לומר עוד שכן לא מדובר בחלב עצמו אלא במים שבהם התבשל החלב, ואין להחשיב את המים כבשרי ממש אלא רק כדבר הבלוע בו חלב ומן הסתם בסיר היה פי שישים כנגד החלב שהיה בלוע במים.
שאלה: אמא גוייה אב יהודי : בחור בן 23 יהודי עיבר את חברתו, שאביה יהודי ואמה גויה. אביו של הבחור שאל אותי מה כדאי לעשות כדי שהתינוק שיולד יהיה יהודי. אמרתי לו שהבחורה צריכה לעבור תהליך גיור וכך יוכל להיות הילד יהודי. מכיוון שפרק הזמן לגיור הוא כשנה, חושש אביו לתהליך החופה וברית באם יולד בן. מה הרב ממליץ לומר לו?
תשובה: אם היא תיקח ברצינות רבה את עניין הגיור ייתכן שהתהליך יזורז. אם הילד יוולד לפני הגיור הוא יצטרך לעבור גיור בעצמו למרות שהוא קטן אלא שבהגיעו לגיל בר מצוה יוכל למחות ולהפקיע את הגיור. אין צורך למול אותו ביום השמיני ואם הוא יחול בשבת אסור למולו בשבת. ניתן למולו לפני הגיור רק אם המוהל ועוד שני אנשים ישמשו כבי"ד לעניין זה. גם הברכה שונה.
שאלה: חיוב ת על כותל ללא תקרה: בבבא בתרא פרק א משנה ד כתוב שגם אם אדם עדיין לא עשה את התקרה מחייבין אותו, למה?
תשובה: אם שני שכנים רוצים לבנות כותל ביניהם על מנת שלא יוכלו להסתכל בחצר של השני, אזי הם משתתפים בהוצאות הכותל עד לגובה של ארבע אמות. מי שרוצה להוסיף מעל גובה זה יכול להוסיף על חשבונו ללא השתתפות חבירו. במשנה מדובר שאחד השכנים הוסיף על הכותל שבין שניהם מעל לגובה ארבע אמות על חשבונו. לאחר מכן השכן השני (שלא הוסיף) בנה כותל ליד התוספת של חברו והוא מתעתד לשים שם גג וליצור לו חדר או מחסן. המשנה אומרת שכבר עכשיו, עוד לפני שהוא שם את הגג, הוא חייב להשתתף בהוצאות תוספת הכותל שחברו הוסיף מעל ארבע אמות מהכותל המשותף. מאחר והוא מראה שהוא רוצה באותה תוספת.
שאלה: לשמוח ביום האזכרה של סבא: בנאדם שסבא שלו נפטר, האם ביום האזכרה בערב הוא יוכל לצאת לשמוח?
תשובה: לבניו של נפטר אין ללכת לסעודות שמחה וכד' ביום האזכרה אולם על הנכד לא חלים כלל דיני אבלות ובוודאי שלא ביום האזכרה.
שאלה: לעבוד בזמן השרות לאומי: 1. אני בת שרות לאומי ומבחינת שעות ההתנדבות אני עושה את מס השעות המוטל עלי, ולפעמים אף יותר. בשעות הערב יש לי אפשרות או להתנדב עוד או לעבוד ולהרוויח כסף, מה מצד הדין ראוי שאעשה? 2. אני עובדת בבית ספר חילוני ויצא לי לדבר עם בחורה חילונית שעובדת שם. היא סיפרה לי שסבתא שלה ואמא שלה עלו לארץ מרוסיה והן לא יהודיות ובגלל הבלגאן של העליה הגדולה מרוסיה רשמו להן בת.ז שהן יהודיות. אמא שלה התחתנה עם יהודי בארץ והיא לא התגיירה כך שאותה בחורה ואחיה לא יהודיים, אך אף אחד לא יודע מכך. אחיה התחתן עם יהודיה בנישואין כשרים ע"י הרבנות. מה עושים במצב כזה?
תשובה: 1. איני יודע מה החוקים של השרות לאומי, תבררי אצלם אם אין חוקים ברורים נראה לי שהדבר מותר 2. תמסרי על כך לרבנות המקומית או לרבנות הראשית לישראל, רח' ירמיהו בית יהב י-ם.
שאלה: אבק גזל בשאילת חפצים: האם מותר לי לבקש מחבר שלי להסתכל בספר שלו ביחד בזמן שיעור או לבקש ממנו את התפילין שלו אחרי תפילת 18 או שזה בעייתי משום אבק גזל של "סעודה שאינה מספקת לבעליה"? שהרי רגילות האנשים לקרוא בספר ביחידות ולהניח את התפילין למשך כל התפילה, ואולי לא יתרצה בלב שלם אלא מתוך אי הנעימות הכרוכה בסירוב?
תשובה: זו באמת שאלה נכונה ומוסרית. מוזכר בהלכה לגבי תפילין שאדם לא יחלוץ מיד אחרי התפילה אלא רק אחרי קדיש של אשרי ובא לציון. לכן אפשר לבקש מהחבר לקבל ממנו את התפילין אחרי אשרי ובא לציון אבל לא קודם, כי החבר צריך להניחם עד אז. ובאמת מוזכר בספרי המוסר בשם רבינו יונה שיש חשש גדול שעוברים על לאו של לא תרדה בו בפרך בעיניך כאשר מבקשים ממישהו משהו ויודעים שלא יעשה בחפץ לב אלא מתוך אי נעימות. ולכן בודאי שיש בזה בעיה.
שאלה: קריאת תהילים ברציפות (המשך): הרב אמר שבעקבות זאת שהפסקתי לקרוא תהילים אחרי תקופה ממושכת עליי לעשות התרת נדרים. אם אני אמשיך לקרוא תהילים אבל לא באופן קבוע כמו שנהגתי לקרוא כל יום, זה ר?
תשובה: גם כדי לשנות ממנהגך לקרוא בכל יום ולהתחיל לקרוא רק מידי פעם צריך לעשות התרת נדרים.